Stirniai (Mindūnai)

Stirniai – kaimas Molėtų rajono savivaldybės rytuose, 6 km į rytus nuo Mindūnų, Labanoro regioniniame parke. Seniūnaitijos centras. Yra Stirnių Šv. Jono Krikštytojo Nukankinimo bažnyčia (pastatyta 1940 m.). Kaimas išsidėstęs pietrytinėje Stirnių ežero pakrantėje; rytuose iš ežero išteka Stirnės upelis.

Istorija 

1373 m. kalavijuočiai, žygiuodami po Aukštaitiją užrašė Antistirne (=Antastirniai), kuriuos galima tapatinti su Stirniais prie Stirnių ežero. XVII–XVIII amžiuje buvo bent treji Stirniai: dabar išlikęs kaimas, kiti Stirniai pietinėje ežero pakrantėje ir treti Stirniai šiaurinėje ežero pakrantėje (prie Šeikių kaimo). Vieni iš tų Stirnių (kurie, dabar nelabai aišku) XV–XVII amžiuje buvo vadinami Antastirniais. XV amžiuje Stirnius valdė Giedraičiai. Nuo XVI amžiaus Stirniai priklausė Žarnovskių giminei. Vienas iš Žarnovskių pačioje XVIII amžiaus pradžioje dalį Stirnių dvaro užrašė Vilniaus akademijai. Matyt, nuo tada jėzuitai Stirniuose įsteigė misiją, pasistatė koplyčią (ji minima 1724, 1744 metais ir t. t.). Stirnių jėzuitai atlikdavo religinius patarnavimus (tuokė ir krikštijo) ne tik Stirnių, bet ir Suginčių koplyčioje.

Gyventojai

Šaltiniai 

 

Molėtų rajono savivaldybės gyvenvietės